ΒΑΣΙΖΕΤΑΙ ΣΕ ΠΡΑΓΜΑΤΙΚΗ ΙΣΤΟΡΙΑ
ΣΤΟΝ ΟΥΡΑΝΟ ΠΑΝΩ ΑΠΟ ΤΟ ΒΕΛΓΙΟ ΚΑΤΑ ΤΟΝ Β' ΠΑΓΚΟΣΜΙΟ ΠΟΛΕΜΟ
Κέντρο Διοίκησης Μαχητικών, εδώ F-U-C-K.
Μόλις άρχισα να δέχομαι καταιγιστικά πυρά.
Γίνεται της 4ης Ιουλίου το κάγκελο εδώ πάνω.
Δέχομαι από παντού αντιαεροπορικά πυρά.
Να πάρει!
Βοήθεια! Χτυπήθηκα! Έπιασα φωτιά! Υπάρχει παντού καπνός!
Μπαίνει καπνός!
Χάνω τον έλεγχο!
Βλέπω ένα ποτάμι κι ένα έλος. Κάνω αναγκαστική προσγείωση!
Έτσι, μωρό μου!
Προσκρούω!
Παλιο...
Αναθεματισμένες κωλο-στρατιωτικές εύφλεκτες μπότες.
Δαντελωτά εσώρουχα.
Δεν είναι κι άσχημα.
Καθόλου άσχημα.
Σωστά, Φριτς. Ένας Αμερι-κάνω-ό,τι θέλω.
Λυπάμαι, δεν μιλάω τη γλώσσα των Ναζί.
Ψηλά τα χέρια.
Τι;
Συνεχίστε!
Γέλα όσο θες, Γερμαναρά.
Αλλά αυτά τα τακούνια δεν πωλούνται.
Αφού προφανώς θα ήθελες να είσαι φράου,
ίσως θα έπρεπε να σου κόψουμε το στσβανζ σου.
Ναι;
Το δικό σου.
Ποια είσαι εσύ;
Με λένε Γουέντι.
Κι εσύ... σώθηκες.
Ωραίος φαίνεσαι.
Όχι!
Χριστέ μου!
Να πάρει!
Κοροϊδευόμαστε τώρα;
Λοιπόν...
Γαμώτο. Μάλλον το πέτυχα.
Ναι, νομίζω ότι επιτέλους το πέτυχα.
Μετά από τόσα χρόνια...
Πόσος καιρός πάει;
Τρία; Τρία χρόνια, Χριστέ μου!
Τρία χρόνια.
Ο χρόνος κυλά γοργά όταν περνάς καλά. Σωστά, Χόγκι;
Θα βάλω τις γόβες στο μπαρ.
Λυπάμαι, Γουέντι, πρέπει να ξαναπάς πίσω.
Αυτό ήταν τότε, είμαστε στο τώρα.
ΑΝΑΠΑΥΣΟΥ ΕΝ ΕΙΡΗΝΗ
Τι κάνεις, Ντέζα;
Γεια!
Ήρθατε πολύ γρήγορα. Μισό λεπτό να ξεκλειδώσω.
Καλύψου, Ντέζα.
Νομίζω ότι είναι η νέα γειτόνισσα.
Μια κοκκινομάλλα.
Απλώς ζηλεύεις. Πάντα ζήλευες.
Λυπήσου με. Αστειεύεσαι; Τα ίδια κάνεις εδώ και αιώνες!
Καλώς τους μπελάδες.
Νικόλ.
Τι είναι όλα αυτά;
Σταμάτα όπως είσαι και φύγε αμέσως.
-Να φύγω; -Να φύγεις.
-Γιατί; -Σταμάτα να με παρενοχλείς.
-Τη λένε Νικόλ; Ωραίο όνομα. -Σου το ζητάω ευγενικά, εντάξει;
Νικόλ. Σε παρενοχλώ; Σοβαρά;
-Σοβαρά. -Γυρνάω σπίτι κι έχεις φύγει.
-Τι λες, Ντέζα; -Θα φύγω. Αν αυτό θες, θα φύγω.
-Ναι, θέλω να φύγεις, Κερτ. -Εντάξει, θα φύγω.
Τον λένε Κερτ.
Και είναι καθίκι.
-Γεια, Άννα. -Καλημέρα, Μαρκ.
Φέρνω ψώνια και αλληλογραφία.
Να, σου φέρνω χρονόμετρο.
Για αναπνοή. Τριάντα δευτερόλεπτα, όχι πάνω από λεπτό, όταν έχεις άγχος.
-Μαρκ, πώς νιώθεις; -Καλά.
-Αρκετά καλά, μάλλον. -Και πώς είναι ο σμηναγός Χόγκι;
-Τον έδειραν τα Ες-Ες. -Πάλι;
Μα η Γουέντι και οι γυναίκες τον έσωσαν.
-Η Γουέντι; Γύρισε στο Μάργουεν; -Όχι, δεν θα γυρίσει ποτέ.
Την ανέστησα για μια παλιά φωτογραφία που ήθελα να διορθώσω.
Φωτογραφία για έκθεση;
-Έκθεση φαίνεται καλή. Εσύ πάει; -Με τίποτα.
ΜΑΡΚ ΧΟΓΚΑΝΚΑΜΠ
Την ετοίμασε η Ρομπέρτα με τον ξάδερφό της. Εγώ δεν ήθελα έκθεση.
Να μην πας είναι χαζό. Κακή επιλογή.
Σου φέρνω κι άλλα φάρμακα.
-Γιατί θέλεις κι άλλα τόσο σύντομα; -Μου... έπεσαν στον νεροχύτη.
Πάλι;
Παίρνεις μόνο ένα; Ένα την ημέρα.
Πολλά δεν είναι καλό. Είναι επικίνδυνο.
Δεν ξέρω γιατί σου τα δίνουν ακόμα οι γιατροί. Δεν είναι καλό.
Είναι πολύ εθιστικά. Μπορεί να εθιστείς.
Λοιπόν, κάνεις ασκήσεις στο χέρι;
Και από φαγητό; Τρως καθόλου;
Πολύ κοκαλιάρης! Θες κρέας στα κόκαλα.
Σήκω!
Ωραία.
Εντάξει, φεύγω.
Ξέχασα. Βλέπω Τζούλι.
Λέει χαιρετίσματα. Έτρεξε Μαραθώνιο Ρότσεστερ.
Η Τζούλι. Τι κάνει; Είναι ακόμα στο Ίθακα;
Ναι, και τα παιδιά μεγάλωσαν. Έξι κι οκτώ.
-Έξι κι οκτώ. -Εντάξει. Φεύγω τώρα.
Σε παρακαλώ, μη χάνεις χάπια.
Και μην είσαι χαζός.
Είσαι καλλιτέχνης. Να πας σε έκθεσή σου. Να είσαι περήφανος.
ΕΥΧΕΣ ΓΙΑ ΚΑΛΗ ΑΝΑΡΡΩΣΗ
ΧΡΟΝΙΑ ΣΟΥ ΠΟΛΛΑ
Εντάξει. Λοιπόν.
Τέλος τα παιχνίδια. Ξέρεις τη διαδικασία.
Έτσι μπράβο. Το 'χεις, Μαρκ.
Το ένα πόδι μπροστά στο άλλο. Έλα, μωρό μου. Μπορείς.
Μπορείς. Θα χορεύουμε ταγκό σε έναν μήνα.
Σε έπιασα. Σε προσέχω εγώ. Δεν θα αφήσω να πάθεις κάτι.
-Πονάω πολύ! -Το ξέρω.
Αλλά πρέπει να αποδεχθείς τον πόνο, Μαρκ. Πρέπει να αγαπήσεις τον πόνο.
Αγάπησε τον πόνο.
ΣΥΓΓΝΩΜΗ ΜΑΜΑ... ΑΠΕΛΠΙΣΜΕΝΟΣ! - "ΤΕΛΕΥΤΑΙΟ ΜΕΘΥΣΙ"
ΑΠΟΦΑΣΗ ΔΙΑΖΥΓΙΟΥ
ΠΑΛΙ!
ΜΟΝΟΣ ΔΙΑΛΥΜΕΝΟΣ
ΑΣ ΒΑΛΟΥΜΕ ΕΝΑ ΤΕΛΟΣ! ΑΧΡΗΣΤΟΣ
ΚΡΑΣΙ ΤΗΣ ΝΤΕΖΑ ΕΙΣΑΙ ΟΛΟΣ ΔΙΚΟΣ ΜΟΥ
ΝΟΜΙΖΩ ΟΤΙ ΗΜΟΥΝ ΠΑΝΤΡΕΜΕΝΟΣ
ΣΚΛΗΡΗ ΒΙΑΙΟΠΡΑΓΙΑ ΝΤΟΠΙΟΣ ΔΕΧΕΤΑΙ ΒΑΡΒΑΡΗ ΕΠΙΘΕΣΗ
ΑΓΡΙΑ ΜΕΤΑΜΕΣΟΝΥΚΤΙΑ ΕΠΙΘΕΣΗ ΤΟ ΘΥΜΑ ΣΕ ΚΡΙΣΙΜΗ ΚΑΤΑΣΤΑΣΗ
Χόγκι.
Από εδώ η Έλσα.
Είναι αρμέχτρα.
Τη βρήκες δύο χιλιόμετρα ανατολικά του ποταμού.
Μια ομάδα Ες-Ες ήθελε να κάνει πάρτι με λουκάνικα,
αλλά εσύ τους σκότωσες.
Κύριε.
Ποιο όνομα έχεις;
Σμηναγός Μαρκ Χόγκανκαμπ, Αμερικανική Πολεμική Αεροπορία.
Αλλά όλοι με φωνάζουν Χόγκι. Στις υπηρεσίες σας, δεσποινίς.
ΚΑΛΩΣ ΗΡΘΑΤΕ ΣΤΟ ΜΑΡΓΟΥΕΝ
Δεσποινίς.
Αυτό είναι. Το κέντρο του Μάργουεν.
Ο κήπος του Βελγίου. Και ο δικός μου παράδεισος.
Έχει ό,τι χρειαστείς. Σιντριβάνι, φούρνο, εκκλησία, φυσικά,
μπακάλικο, ξενοδοχείο, καφετέρια, κι εκεί είναι το μαγαζί μου.
Το πασίγνωστο Τρύπιο Καλσόν, το πιο φιλικό μπαρ στην Ευρώπη.
Να η Τζούλι. Τζουλς, πώς πάει;
Σουζέτ, μπονζούρ. Τι χαμπάρια;
Αυτές οι όμορφες κούκλες, αυτές είναι οι Γυναίκες του Μάργουεν.
Ποιο είναι το νέο πρόσωπο;
Μια αρμέχτρα. Τη βρήκα δύο χιλιόμετρα από το ποτάμι.
Μια ομάδα βρομο-Γερμαναράδων ετοιμαζόταν για πάρτι με λουκάνικα.
Αλλά τους σκότωσα.
Έχει αγελάδα;
Θύμα διασταυρούμενων πυρών. Παράπλευρη αγελαδ-απώλεια.
-Και τι παρελθόν έχει; -Ναι. Μπορεί να χειριστεί πιστόλι;
Όχι, αλλά μπορεί να χειριστεί βυζιά. Αυτό σίγουρα.
Η κοπέλα αρμέγει. Ξέρει μόνο να στύβει βυζιά αγελάδας.
Αλλά εσείς θα της μάθετε πώς να στύβει την άθλια ζωή από έναν μαυρόψυχο Ναζί.
Μα είναι ντελικάτη.
Σίγουρα βουτηγμένη στο γάλα όλη της τη ζωή.
Πολύ κοκαλιάρα.
-Δεν έχει κρέας στα κόκαλα. -Εντάξει.
Φτάνει με αυτά. Όλες είστε κοκαλιάρες.
Και λυπάμαι που θα επικαλεστώ τον ανώτερο βαθμό μου, μα θα μείνει.
Έλα, γλυκιά μου. Έχω μια μπλούζα που θα σου κάνει.
Κι εγώ ένα παντελόνι καπρί που θα σου είναι τέλειο.
ΒΕΛΓΙΟ
Λοιπόν, άκου. Έχουμε κανόνες.
Κανόνας πρώτος. Κράτα αποστάσεις από τον Χόγκι. Σίγουρα θα σκοτωθείς.
Σμηναγέ!
Ευχαριστώ!
Όχι, μη!
Μη!
Στην εκκλησία! Στο καμπαναριό!
Κουράγιο, κούκλα. Θα σε φτιάξουμε αμέσως.
-Χάνει πολύ αίμα. -Σμηναγέ...
Κακόμοιρο παιδί.
Αυτή η αναθεματισμένη γερμανική σφαίρα προοριζόταν για εμένα.
Σωστά, αγάπη μου!
-Η σφαίρα προοριζόταν για εσένα! -Σε προειδοποιώ, Ντέζα.
Ας μην αρχίσουμε καμιά μεγάλη φασαρία.
Τι εννοείς, αγάπη μου;
Είμαι η σωτηρία σου, η προστάτιδά σου.
Σε έσωσα.
Οι γυναίκες υποκύπτουν στη γοητεία σου.
Αλλά θα σταματήσω αυτές τις ανόητες!
Πίσω, μάγισσα!
Αρκετές βουντού αηδίες είπες σήμερα.
Βουντού;
Στερνή μου γνώση, να σε είχα πρώτα.
Τζουλς, τι συμβαίνει;
Δεν ξέρω.
Απλώς σκέφτομαι την κακομοίρα την αρμέχτρα.
-Δεν κατάλαβε τι τη χτύπησε. -Όπως είπα, η σφαίρα προοριζόταν για μένα.
Όχι, μιλάω για μετά τον πυροβολισμό.
Όταν η Ντέζα Θόρις την εξαφάνισε.
Την έκανε καπνό. Όπως και τη Γουέντι.
-Ναι, όπως τη Γουέντι. -Κοίτα, όλες ξέρουμε την ιστορία.
Αυτό με σένα και τη Βελγίδα μάγισσα τραβάει σχεδόν 3.000 χρόνια.
Η νεαρή αφελής αρμέχτρα πλησίασε πολύ. Αυτό είναι όλο.
Παραπλησίασε.
Αλλά τι θα γίνει με εμάς; Πότε θα μας εξαφανίσει στο άγνωστο;
Σταμάτα.
Μπορεί να μας ακούει.
Κούκλες, ακούστε με.
Αυτό πρέπει να θυμάστε. Εμείς είμαστε εδώ, τώρα.
Είμαστε ακόμα ζωντανοί.
Κι αυτό έχει σημασία.
Μια πρόποση, λοιπόν.
Στη ζωή, στην αγάπη, στο Μάργουεν.
Και στις όμορφες γυναίκες του.
Να σε, λοιπόν.
Ύπουλη μαγισσούλα.
Εντάξει, κορίτσια. Ώρα να πάμε για ύπνο.
Ώρα για το ράφι.
Γεια σας. Καλέσατε τον Μαρκ Χόγκανκαμπ.
Δεν μπορεί να σας μιλήσει τώρα.
Αν αφήσετε όνομα και αριθμό, θα σας καλέσει αυτός.
ΜΟΝΟ ΕΝΑ ΤΗΝ ΗΜΕΡΑ
Μαρκ, είμαι ο Ντεμάριους Τζόνσον.
Λυπάμαι που σε πήρα τόσο αργά.
Υποθέτω ότι μ' ακούς, οπότε θα είμαι σύντομος.
Δεν ξέρω αν το θυμάσαι, μα η επιδίκαση της ποινής είναι στις 13, την Παρασκευή.
Και όπως συζητήσαμε πολλές φορές, είναι εξαιρετικά σημαντικό να παραβρεθείς,
να έρθεις στο δικαστήριο.
13 ΑΥΓΟΥΣΤΟΥ ΔΙΚΑΣΤΗΡΙΟ
Θέλουμε ο δικαστής να επιβάλει τη μέγιστη ποινή,
οπότε είναι σημαντικό να είσαι εκεί,
να κοιτάξεις στα μάτια αυτούς που σου επιτέθηκαν,
και να σε δει ο δικαστής να αντιμετωπίζεις τους δράστες.
Πρέπει να πληρώσουν για ό,τι σου έκαναν.
Θέλω ο δικαστής να τους τιμωρήσει αυστηρά.
-Πέσε κάτω! -Καλύψου!
Έρχονται από παντού Γερμαναράδες!
Ξέμεινα από σφαίρες!
Χρειάζομαι πυρομαχικά!
Θέλω πυρομαχικά!
Θέλω πυρομαχικά! Χρειαζόμαστε πυρομαχικά!
Να πάρει! Φέρτε μου πυρομαχικά!
Με ακούτε;
Είναι όλα εντάξει;
Άκουσα φωνές.
Είστε καλά;
Ναι. Εντάξει.
Νόμιζα ότι σε άκουσα να φωνάζεις "Κι άλλα ζαρζαβατικά".
Όχι.
Όχι ζαρζαβατικά.
Εντάξει, συγγνώμη για την ενόχληση.
Σ' αγαπάω.
Έλα μαζί μου.
Θα σε αγαπάω για πάντα.
Μόνο εγώ έχω τη δύναμη να σε βοηθήσω.
Μόνο εγώ μπορώ να σταματήσω τον πόνο σου.
Καλημερούδια!
Απ' τα κουτιά βγείτε και κάλτσες βάλτε.
Είναι Πέμπτη. Έχουμε δουλειά.
Θα πρότεινα να σηκωθείτε.
-Με ακούτε; -Μάλιστα, κύριε.
Τα μάτια σας ανοιχτά. Οι μπάσταρδοι μπορεί να είναι παντού.
Καρλάλα, τα μάτια σου στον δρόμο. Τζουλς, γάζωσε ό,τι κινείται.
Επιλαμβάνομαι, σμηναγέ.
ΑΒΑΛΑΝΣ ΚΑΦΕΤΕΡΙΑ
-Γεια σου, Λάρι. -Γεια, Μαρκ. Σε ψάχνει η Καρλάλα.
-Πες της ότι θέλω κι άλλα μοσχολέμονα. -Ελήφθη.
Και μην ξεχνάς, την Πέμπτη έχουμε μέρα κεφτέ.
Ελήφθη. Μέρα κεφτέ.
-Αυτός είναι ο τύπος; -Ναι.
Ακριβώς έξω από εδώ, στη μέση του δρόμου.
Του όρμησαν πέντε άτομα.
Από θαύμα επέζησε.
Τον βρήκε η Γουέντι, η κοπέλα που δούλευε τότε στο μπαρ.
Τον πέρασε για σακούλα σκουπιδιών, μέχρι που κουνήθηκε.
Σου λέω, Καρλάλα, η Ντέζα την έκανε καπνό.
-Την εξαφάνισε επιτόπου; -Ναι, επιτόπου. Σαν τη Γουέντι.
Αυτή η Ντέζα Θόρις είναι το κάτι άλλο, έτσι δεν είναι;
Δεν καταλαβαίνω. Γιατί φέρεται τόσο περίεργα;
Αγαπάει τον Χόγκι.
-Τον θέλει για πάρτη της. -Μαρκ, να σε ρωτήσω κάτι;
Εγώ γιατί πρέπει να είμαι μόνη στο Μάργουεν;
Δεν θα βρω ποτέ εραστή;
Ποτέ δεν ξέρεις.
Η Τρίτη Στρατιά του Πάτον ίσως καταφθάσει όπου να 'ναι.
Αν συμβεί, κράτα τη Βελγίδα μάγισσα μακριά από τον άντρα μου.
Μην ανησυχείς. Η Ντέζα νοιάζεται μόνο για τον Χόγκι.
Έχει εμμονή μαζί του.
Έχεις καθόλου νέα της Γουέντι;
Γουέντι, δέχεσαι τον Χόγκι για νόμιμο σύζυγό σου,
μέχρι να σας χωρίσει ο θάνατος;
Δέχομαι.
Τότε, με την εξουσιοδότηση που έλαβα από το Βασίλειο του Βελγίου
και από τον αρχιστράτηγο των Συμμαχικών Εκστρατευτικών Δυνάμεων,
σας ανακηρύσσω ανδρόγυνο. Μπορείς να φιλήσεις τη νύφη.
Την έκανε.
Τι;
Τι είπες;
Είπα ότι την έκανε. Έμαθα ότι μετακόμισε στην Καλιφόρνια.
Ναι, σωστά. Στην Καλιφόρνια.
ΡΑΜΠΑ ΤΟΥ ΧΟΓΚΙ
ΕΙΔΗ ΧΟΜΠΙ ΤΟΥ ΑΛ
-Μαρκ, γεια σου. -Γεια σου, Ρομπέρτα.
-Φτιάχνω καφέ, θες; -Όχι, ευχαριστώ.
Ωραίο το τζιπ. Οι πιτσιλιές από λάσπη είναι ψώνιο.
Θα πάρει πολύ καιρό και πολλά χιλιόμετρα
για να φθαρούν αρκετά τα λάστιχα.
Έχω καλό καφέ. Σκούρο χαρμάνι Κολομβίας.
-Όχι. Έχω πιει αρκετό σήμερα. -Μόνο καφέ πίνεις. Όλη μέρα.
-Πρέπει να ελαττώσω την καφεΐνη. -Είναι ντεκαφεϊνέ.
-Βιάζομαι, οπότε... -Είναι στιγμιαίος.
Ναι, εντάξει. Στιγμιαίο ντεκαφεϊνέ.
-Ωραία. Έρχομαι αμέσως. -Εντάξει.
Να σου πω, Μαρκ.
Η μαμά μου θα ψήσει χοιρομέρι την Κυριακή.
Θες να έρθεις για φαγητό;
Χοιρομέρι; Στο σπίτι σου;
Στο σπίτι της μαμάς μου. Αλλά, ναι, στο σπίτι μου.
Δεν ξέρω. Δεν τρελαίνομαι για χοιρομέρι.
Δεν πειράζει. Θα χαρεί να ψήσει κοτόπουλο.
-Ούτε το κοτόπουλο μου αρέσει. -Τι λες για ψητό της κατσαρόλας;
-Μου προκαλεί αέρια. -Παϊδάκια;
-Θα γίνω χάλια. -Σούσι;
-Η μαμά σου μπορεί να φτιάξει σούσι; -Όχι. Αλλά από κάπου θα παραγγείλουμε.
Βασικά...
Δεν έχω δοκιμάσει ποτέ σούσι.
Αλλά θα χαιρόμουν να το έκανα με εσένα.
Ούτε εγώ έχω δοκιμάσει.
Για δες. Να κάτι ακόμα που έχουμε κοινό.
Κανείς μας δεν έχει δοκιμάσει σούσι.
Ψάχνω μια Γκλαμονίστα κοκκινομάλλα κούκλα.
Κοκκινομάλλα;
Νόμιζα ότι σου άρεσαν οι ξανθές.
Ναι, αλλά χρειάζομαι μια κοκκινομάλλα.
-Ναι! -Τι λες γι' αυτήν;
Ναι.
Ωραία μάτια. Πολύ καλό βάψιμο.
Πώς θα την ονομάσεις; Σκάρλετ;
Όχι, Νικόλ.
Νικόλ;
Έλα, Νικόλ. Πάμε ταμείο.
-Τη βάζω στον λογαριασμό σου; -Ναι.
Είσαι ενθουσιασμένος με την έκθεσή σου;
Ο ξάδερφός μου έχει ξετρελαθεί.
Όπως κι όλοι στην γκαλερί.
Δες αυτό εδώ.
Μόλις ήρθε αυτός ο στρατηγός των Ες-Ες.
Οι ακριβές φιγούρες είναι τόσο τέλειες.
Έχουν καταπληκτικές λεπτομέρειες.
Να σου τον τυλίξω κι αυτόν;
Όχι.
Δεν μπορώ... Δεν έχω τόσα λεφτά.
Εδώ λέει ότι είναι υποστράτηγος των Βάφεν Ες-Ες.
Πολέμησε στο Βέλγιο το 1944. Φοβερή σύμπτωση, ε;
ΥΠΟΣΤΡΑΤΗΓΟΣ ΒΑΦΕΝ ΕΣ-ΕΣ ΦΙΓΟΥΡΕΣ ΟΡΓΗΣ
Τον λένε Κερτ. Κερτ Μάγιερ.
...καλλιτέχνη και φωτογράφου, Μαρκ Χόγκανκαμπ.
Πάμε στην Τζένιφερ Κουκ, στο δικαστήριο...
Συγγνώμη.
-Θα μαζέψω το τηλεχειριστήριο. -...με τα τελευταία νέα.
ΕΠΙΔΙΚΑΣΗ ΠΟΙΝΗΣ ΣΕ ΔΡΑΣΤΕΣ
Μόλις έμαθα ότι η δικαστής απέσυρε το αίτημα
για περαιτέρω ψυχιατρική αξιολόγηση ενός κατηγορούμενου.
Η επιδίκαση ποινής θα προχωρήσει κανονικά για τους πέντε καταδικασθέντες δράστες
που ευθύνονται για τη βίαιη επίθεση στον ντόπιο καλλιτέχνη Μαρκ Χόγκανκαμπ.
Για όνομα, Καρλάλα! Τι το πέρασες, το Ράλι Ιντιανάπολις 500;
Πάω με 130 μόνο.
Λυπάμαι, Μαρκ.
ΠΑΡΕ ΤΟ ΠΡΩΙ
Πάρε αυτό το φάρμακο, αγάπη μου.
Θα σε βοηθήσει να νιώσεις καλύτερα.
Ξέρω πόσο πολύ υποφέρεις.
Πόσο σε πονά.
Πόσο πόνο έχεις υπομείνει.
Θα είμαι πάντα πλάι σου.
Είμαι η μόνη που μπορείς να εμπιστευτείς.
Η μόνη που σε καταλαβαίνει.
Η μόνη που νιώθει τον πόνο σου.
Η μόνη που σε αγαπά.
Πάρε αυτό το φάρμακο, αγάπη μου.
Πάρε αυτό το φάρμακο.
Αφήστε με, τώρα!
Πες μας πού θα βρούμε τον σμηναγό Χόγκι σου,
και θα φύγουμε. Το υπόσχομαι.
Πάρε τα χέρια σου από πάνω μου, βρoμερέ αλήτη!
Την άκουσες, αλήτη.
Πάρε τα βρoμόχερά σου.
Ελάτε. Σηκώστε τα.
Ψηλά στον ουρανό.
Να δω και με τα δύο χέρια ναζιστικό χαιρετισμό, ξανθομπάμπουρες του Ρήνου.
Το ίδιο κι εσύ, γυαλάκια.
Πού είναι η μπλούζα μου;
Τι έπαθε η μπλούζα μου;
-Την έσκισαν οι Ναζί. -Πάλι;
Ξέρω!
Δεν έχει τελειωμό με δαύτους.
Σου έφερα την κούκλα σου.
Έφυγες κάπως βιαστικά χθες.
Πώς είπαμε ότι τη λένε;
Νικόλ. Ευχαριστώ.
Και βρήκα αυτά στο μαγαζί με τα μεταχειρισμένα.
-Πλατφόρμες! -Ναι. Σίγουρα βίντατζ.
Δεκαετίας του '60, νούμερο 42.
Η κυρία στο μαγαζί είπε ότι είναι εσπαντρίγιες.
Τέλεια.
-Πλατφόρμες εσπαντρίγιες. Ευχαριστώ. -Παρακαλώ.
Ένιωσα άσχημα χθες για την τηλεόραση.
Φάνηκε να ταράχτηκες πολύ.
Παίρνεις τα φάρμακά σου;
Ωραία.
-Θα πας στην επιδίκαση; -Αμφιβάλλω.
Θα έρθω μαζί σου, αν θες.
Είναι σημαντικό.
Πρέπει να πας, για να τιμωρηθούν αυτοί οι βλάκες όπως τους αξίζει.
Μην τους αφήσεις να τη γλιτώσουν. Για όνομα, σου κατέστρεψαν τη ζωή.
Δεν μπορώ.
Δεν μπορώ να βρεθώ στον ίδιο χώρο.
Καταλαβαίνω, μα αν το βάλεις στα πόδια, δεν θα σε βοηθήσει.
Σίγουρα δεν θες την κούκλα Ες-Ες;
Είναι καλύτερη από τις φιγούρες δράσης, ακόμα κι από τις Γκλαμονίστα.
Είπε κανείς "Γκλαμονίστα";
Ήταν ανοιχτά. Ελπίζω να μην πειράζει. Λατρεύω τις Γκλαμονίστα.
Ελπίζω να μη διακόπτω.
Μόλις μετακόμισα απέναντι.
Ήρθα να πω ένα γεια. Είμαι η Νικόλ.
-Γεια. -Γεια σου.
Είμαι η Ρομπέρτα. Από εδώ ο Μαρκ.
Γεια σου, Μαρκ.
Χαίρω πολύ.
-Πάντα μου άρεσε το όνομα Νικόλ. -Ναι; Ευχαριστώ.
Το δικό μου γράφεται περίεργα, χωρίς το "e" στο τέλος.
-Αγόρασες το σπίτι της Κολίν. -Ναι. Το λατρεύω.
Δεν είναι η Κολίν κι ο άντρας της το πιο γλυκό ζευγάρι;
Ναι. Φαίνονται πολύ ερωτευμένοι.
Ήταν πάντα πολύ ευγενικοί μαζί μου.
Είμαι... λυπημένος που έφυγαν.
Τι είναι όλα αυτά;
Είναι τρένο μινιατούρα;
Αυτό είναι το παγκοσμίου φήμης χωριό του Μάργουεν.
Είναι μια εικαστική εγκατάσταση του Μαρκ.
Το Μάργουεν.
Δεν είναι κοντά στο Πουκίπσι;
Είναι στο Βέλγιο κατά τον Β' Παγκόσμιο Πόλεμο.
Δεν έχω ξαναδεί κάτι παρόμοιο.
Και είσαι καλλιτέχνης;
Απλώς φωτογραφίζω.
Είναι μετριόφρων. Είναι σπουδαίος φωτογράφος.
Και κάνει εγκαίνια έκθεσης στην πόλη στις 27.
-Μπράβο! -Θα σου φέρω ένα φυλλάδιο.
Δουλεύω στα Είδη Χόμπι του Αλ,
οπότε μπορώ να καλύψω οποιαδήποτε ανάγκη σου για Γκλαμονίστα.
-Ωραία. -Ναι.
Λοιπόν... λυπάμαι που σας διέκοψα.
Χάρηκα που σας γνώρισα. Εντάξει.
Τώρα ξέρουμε ποια είναι η Νικόλ.
Πολύ καλύτερα έτσι.
Κάτι πρέπει να κάνουμε με τα παπούτσια.
Πρέπει να σου πω κάτι, Νικόλ.
Αν και δεν υπήρχαν γόβες στιλέτο μέχρι το 1954,
σου πάνε πολύ.
Εσπαντρίγιες είναι;
Συγγνώμη.
Είναι πλατφόρμες.
Έμαθα τι σου συνέβη και θέλω να σου πω
ότι λυπάμαι πολύ και ότι δεν σου άξιζε καθόλου.
Λυπάμαι πολύ.
-Από το πολυκατάστημα είναι; -Όχι, είναι βίντατζ.
-Της δεκαετίας του '60, νομίζω. -Ναι.
Νομίζω η μαμά μου είχε ένα παρόμοιο ζευγάρι.
Συμβαίνει κάτι στην εκκλησία;
Ναι.
Μπορώ να ρίξω μια ματιά;
Μου αρέσει που είναι όλα τόσο χαριτωμένα.
Τα λουλουδάκια και το γραμματοκιβώτιο
και αυτές οι χαριτωμένες κουρτίνες. Όλες οι λεπτομέρειες...
Θεέ μου!
Τι κάνουν;
Ποιοι είναι;
Είναι Ναζί.
Βασανίζουν τον Χόγκι.
Γιατί;
Τον μισούν.
Επειδή είναι Αμερικανός;
-Επειδή είναι διαφορετικός. -Τι θα του συμβεί;
Είναι μπερδεμένη ιστορία.
Πες μου, λοιπόν.
Με συναρπάζει.
-Θες να μάθεις πραγματικά; -Ναι.
Εντάξει.
Οι Γυναίκες του Μάργουεν είναι αυτές που φυλούν το χωριό.
Και έχουν μαζευτεί στο μπαρ.
Κι έχουν πολλή ώρα να δουν τον Χόγκι.
-Είδε καμία τον Χόγκι; -Όχι από το πρωινό και μετά.
Άκουσα να λέει ότι θα ελέγξει την εκκλησία.
Με συγχωρείτε.
Γεια σας.
Είμαι καινούργια εδώ. Μόλις μετακόμισα απέναντι.
-Ψάχνω τον διοικητή σας. -Εννοείς τον σμηναγό Χόγκι.
Κανείς δεν ξέρει πού είναι. Και ποια είσαι εσύ;
Έπιασαν τον Χόγκι! Πέντε άντρες των Ες-Ες τον έχουν στην εκκλησία!
-Τον μαστιγώνουν και τον βασανίζουν! -Πάμε.
Περιμένετε!
Δεν γίνεται. Οι Γερμαναράδες έχουν περικυκλώσει την εκκλησία.
Αδύνατον να μπούμε. Θα σκοτώσουν τον σμηναγό Χόγκι μόλις μας δουν.
Τι μπορούμε να κάνουμε; Δεν θα τους αφήσουμε να τον μαστιγώνουν.
Έχω μια ιδέα.
Για δείτε!
Σύντροφοι, ας γλεντήσουμε.
-Έχουμε σναπς, μωρό μου. -Ναι, ελάτε να πιούμε.
Σωστά, Οκτόμπερ-φιέστα!
Άσπρο πάτο, κορίτσια.
Στην υγειά τους.
Σώθηκα.
Σώθηκες.
Σώθηκα.
Σώθηκες.
Έχεις τα πιο όμορφα μάτια...
και τα πιο καταπληκτικά τακούνια που έχω δει ποτέ μου.
Τις λένε γόβες στιλέτο.
Μα θα τις επινοήσουν το 1954.
Περίεργο, έτσι δεν είναι;
Συμβαίνουν πολλά περίεργα εδώ στο Μάργουεν.
Πράγματα που δεν βγάζουν νόημα.
Όπως το πώς βρέθηκες εδώ.
Μόλις μετακόμισα απέναντι.
Πώς σε λένε;
"Νικόλ, χωρίς το 'e' στο τέλος"...
είπε αυτή.
Η συνέχεια την επόμενη φορά.
Πόσο γλυκό.
Είναι απίθανη ιστορία.
Κάπως βίαιη.
Τουλάχιστον, πέθαναν οι Ναζί.
-Ευτυχώς. -Για λίγο διάστημα.
Φαίνεται να έχουν πολλές ζωές.
Και μ' αρέσει αυτή η Νικόλ.
Είναι πολύ έξυπνη.
Κι εμένα μ' αρέσει.
Μ' αρέσει να φοράω τακούνια πού και πού. Δεν ξέρω γιατί,
αλλά με κάποιον τρόπο με συνδέουν με την ουσία της ντάμας. Σε ενοχλεί;
Δεν με ενοχλεί καθόλου.
Ωραία. Γιατί αγαπώ τις ντάμες.
Πραγματικά αγαπώ τις ντάμες.
Όνειρα γλυκά, Νικόλ.
Καλώς ήρθες.
Καληνύχτα, κορίτσια.
Νομίζω έχουν ερωτευτεί.
Αλλά τι λέει η Ντέζα για όλα αυτά;
Δεν χαίρεται. Χθες βράδυ, την έπιασα να προσπαθεί να...
-Τι; -Τίποτα.
Ξέρω ότι θα με πεις τρελή, μα δεν εμπιστεύομαι τη Βελγίδα μάγισσα.
-Πρέπει να την προσέχεις. -Το ξέρω.
Όλο ξαναζωντανεύει τους Ναζί, κι αυτό με μπερδεύει.
Πώς λένε την κοκκινομάλλα;
-Νικόλ. Χωρίς "e". -Μάλιστα. Από ποια πήρε το όνομά της;
-Καμία συγκεκριμένη. -Δεν θα μου πεις;
Μαρκ. Σε ζητά στο τηλέφωνο ο δικηγόρος σου, ο Τζόνσον.
Ζητά συγγνώμη που σε ενοχλεί στη δουλειά, αλλά πρέπει να μιλήσετε.
Πες του...
Πες του ότι είναι μέρα κεφτέ.
-Ξέρει ότι είναι μέρα κεφτέ. -Λοιπόν, τότε... Πες του...
Πες του ότι θα τον πάρω αργότερα.
Εντάξει.
ΦΩΤΟΓΡΑΦΙΕΣ ΣΤΟ ΜΑΓΑΖΙ Ή ΚΑΤ' ΟΙΚΟΝ!
Γεια, Μαρκ!
-Γεια. -Γεια.
-Τώρα γύρισες από τη δουλειά; -Ναι.
Να σου ζητήσω μια χάρη;
Έχω μέσα ένα σκρίνιο και θέλω να το μετακινήσω.
Θα μπορούσες να με βοηθήσεις;
-Φυσικά. -Εντάξει.
Εντάξει.
Σ' ευχαριστώ. Είναι πολύ βαρύ.
-Πώς ήταν η μέρα σου; Περνάς καλά; -Καλά. Ναι.
-Ωραίο καπέλο. -Ευχαριστώ.
Τι στο καλό;
Στον αδερφό μου αρέσουν οι γόβες στιλέτο.
Με τακούνι 15 εκατοστών ή ψηλότερες.
Ζει με την οικογένειά του στο Νιου Χέιβεν.
Συλλέγει επίσης και εσώρουχα.
Εγώ συλλέγω μόνο παπούτσια.
Έχεις συλλογή με παπούτσια;
Έχω 287 ζευγάρια.
Άρα, έχεις φετίχ μόνο με τα παπούτσια;
Δεν θα το έλεγα φετίχ. Θα το έλεγα ουσία.
Τη γυναικεία ουσία. Συλλέγω την ουσία των γυναικών.
Όταν τα φοράω, δεν ξέρω γιατί...
με συνδέουν κάπως με την ουσία που έχουν οι ντάμες. Οι γυναίκες.
Κατάλαβα.
Σε ενοχλεί αυτό;
Όχι, δεν με ενοχλεί καθόλου.
Γι' αυτό σε χτύπησαν;
Φορούσα αθλητικά εκείνο το βράδυ. Αλλά κάτι θα είπα περί ουσίας.
Αυτό είναι απαίσιο.
Λυπάμαι πολύ.
Είχα πιει. Έπινα πολύ εκείνη την εποχή.
Αν δεν ήμουν μεθυσμένος, ίσως κρατούσα το στόμα μου κλειστό.
Μην το λες αυτό. Δεν δικαιολογείται αυτό που σου έκαναν.
Είναι έγκλημα μίσους. Απλά και καθαρά.
Ό,τι κι αν είπες. Εντάξει;
Νομίζω ότι ήμουν καλός εικονογράφος.
Αν και μετά βίας γράφω το όνομά μου πλέον.
Έχω κόμικ με τον Β' Παγκόσμιο Πόλεμο, που τα υπογράφω ως εικονογράφος.
Πολύ ωραία.
Δεν θυμάσαι τι δουλειά έκανες;
Όχι. Κλώτσησαν όλες μου τις μνήμες από το κεφάλι μου.
Κλώτσησαν όλες τις μνήμες από το κεφάλι σου;
Ακόμα θυμάμαι γεγονότα και πράγματα όπως τον πολλαπλασιασμό.
Όμως, δεν έχω μνήμες από την προσωπική μου ζωή.
Οτιδήποτε πριν την επίθεση, χάθηκε.
Το μόνο που θυμάμαι από την επίθεση ήταν...
η λέξη "αδερφή". Με αποκαλούσαν "αδερφή".
Και...
το τζούκμποξ έπαιζε Τάμι Γουαϊνέτ. Το "Stand By Your Man".
Μόνο αυτό θυμάμαι.
Είναι απαίσιο. Είσαι τυχερός που δεν σε σκότωσαν.
Υποθέτω ήμουν τέζα στον δρόμο για πάνω από μια ώρα,
και τότε με βρήκε η Γουέντι. Δούλευε στο μπαρ εκείνο το βράδυ.
-Μισό λεπτό, εντάξει; -Ναι.
Παρακαλώ;
Ναι. Η Νικόλ είμαι.
Ναι, μπορώ να έρθω. Τι ώρα;
Έβγαλαν τον αναπνευστήρα;
Πόση δόση;
Εντάξει. Μίλησε κανείς με την οικογένεια;
Εντάξει, ωραία.
Καλά, θα έρθω.
ΣΤΗ ΜΝΗΜΗ ΤΟΥ ΑΓΑΠΗΜΕΝΟΥ ΜΑΣ ΓΙΟΥ
Εντάξει, τέλεια. Ευχαριστώ.
Δουλειά.
Τι να κάνεις;
Σου αρέσουν οι τσαγιέρες;
Ναι, λατρεύω το τσάι.
Λατρεύω τα πάντα γύρω από το τσάι.
Μ' αρέσει να το φτιάχνω, το τελετουργικό του σερβιρίσματος.
Σκέφτομαι να φτιάξω μια τσαγερί, τώρα που έχω αυλή.
Μια μικρή στην πίσω αυλή.
Τελευταία φορά που ήπια τσάι, ήμουν στο νοσοκομείο.
Το φαντάζομαι. Έχει θεραπευτικές ιδιότητες.
Είσαι νοσοκόμα;
Είμαι τεχνικός για ζώα.
Τεχνικός κτηνιάτρου.
Και είμαι και εθελόντρια στο Κάτω Από Ένα Γαβ.
Κάτω Από Ένα Γαβ. Κατάλαβες; Γαβ;
Καταφύγιο για ζώα.
-Μάλιστα. -Εντάξει.
Λοιπόν, σε ευχαριστώ.
-Το εκτιμώ πολύ. -Εγώ σ' ευχαριστώ.
-Ορίστε. Είναι από τους μεταφορείς. -Όχι, σ' ευχαριστώ. Δεν πίνω πια.
Έχω να πιω από... Με έκαναν νηφάλιο με το ξύλο.
Εντάξει. Ορίστε. Τι λες γι' αυτά;
-Μάφιν από τους μεσίτες. -Ευχαριστώ.
Εντάξει. Θα πιούμε τσάι κάποια στιγμή;
-Ευχαριστώ. -Ναι.
Ναι, ας το κάνουμε.
Να βρεθούμε για τσάι. Τσάι και μάφιν. Τι υπέροχη ιδέα.
-Κερτ, τι κάνεις εδώ; -Ποιος είναι αυτός;
Ο Μαρκ. Μένει απέναντι.
Για όνομα του Θεού, Κερτ. Σταμάτα.
-Πες μου, Μαρκ. -Σε παρακαλώ.
Τι είναι αυτά τα ναζιστικά παιχνίδια;
Σταμάτα!
-Είσαι κανένας ρατσιστής παιδεραστής; -Σταμάτα! Τι βλάκας!
Εγώ είμαι βλάκας;
ΧΑΜΗΛΩΣΕ ΤΗ ΘΕΡΜΑΝΣΗ ΣΒΗΣΕ ΤΑ ΦΩΤΑ
-Γεια σας, κύριε Τζόνσον. -Καλησπέρα, Μαρκ.
Δύσκολα σε βρίσκει κανείς στο τηλέφωνο.
-Ναι, ήμουν αρκετά απασχολημένος. -Το φαντάζομαι.
Χαίρομαι πολύ που επιτέλους σε βρήκα.
Πήρα το ρίσκο κι οδήγησα μέχρι εδώ για να σε ικετεύσω πάλι να...
έρθεις στο δικαστήριο αύριο.
Είναι πολύ σημαντικό να εμφανιστείς στην επιδίκαση των ποινών.
Δεν θέλω να τη γλιτώσουν με ελαφριά τιμωρία.
Πρέπει... Πρέπει να πάω στη δουλειά.
-Είναι μέρα κεφτέ. -Όχι.
Όχι. Η μέρα κεφτέ ήταν σήμερα.
Πήγα το κοστούμι και το πουκάμισό σου στο καθαριστήριο.
Μίλησα με τη φίλη σου, τη Ρομπέρτα. Από το κατάστημα ειδών χόμπι.
Συμφώνησε να σε πάρει το πρωί
και να μείνει μαζί σου σε όλη τη διαδικασία.
Ναι, δεν ξέρω, κύριε Τζόνσον.
Μαρκ,
ετοίμασα μια δήλωση επιπτώσεων θύματος για να τη διαβάσεις αύριο.
Εσύ αρκεί απλώς να τη διαβάσεις,
και θα μπει επισήμως στα πρακτικά του δικαστηρίου.
Μετά θα μιλήσω για την έκταση των τραυμάτων σου.
Για το πόσο κτηνωδώς σε χτύπησαν.
Πώς σε γρονθοκόπησαν σχεδόν μέχρι θανάτου.
Θυμάσαι πόσο σε χτύπησαν, έτσι;
Μετά θα δείξω σε όλους τα καλλιτεχνικά σου ημερολόγια,
τις περίτεχνες εικονογραφήσεις που έφτιαχνες παλιά.
Όχι. Αυτό αναφέρει τακούνια. Δεν θέλω να πω γι' αυτά.
Ανέφερα τα τακούνια γιατί θέλω να ενισχύσω την ιδέα
ότι αυτή η επίθεση ήταν έγκλημα μίσους.
Όχι απλώς κάποια ληστεία στον δρόμο.
Θέλω οι δράστες να μπουν φυλακή για πολύ καιρό.
Θέλω η δικαστής να δει το πρόσωπό σου.
Να καταλάβει
ότι είσαι ένας άνθρωπος που υποφέρει.
Έχω δει παρόμοιες υποθέσεις να πηγαίνουν κι έτσι κι αλλιώς.
Εντάξει. Θα έρθω.
-Καλημέρα, Μαρκ. -Καλημέρα.
Καλημέρα, Ρομπέρτα.
Θα έλεγα να μείνουν στο αμάξι οι κούκλες.
Δεν πάω πουθενά χωρίς την υποστήριξή μου.
Δεν μπορεί να τις πάρει σαν κάτι που τον παρηγορεί;
Τότε ας πάρει μόνο μία.
Όλοι όρθιοι.
Το Εφετείο Νέας Υόρκης κομητεία του Όλστερ συνεδριάζει.
Προεδρεύει η αξιότιμη Μάρθα Τζ. Χάρτερ.
Καλημέρα.
Καθίστε, παρακαλώ. Ευχαριστώ.
Έχοντας κριθεί ένοχοι από ενόρκους
στις κατηγορίες επίθεσης συμμορίας πρώτου και δευτέρου βαθμού
και έκθεσης σε κίνδυνο πρώτου βαθμού απέναντι στο θύμα Μαρκ Χόγκανκαμπ,
οι κατηγορούμενοι κλήθηκαν σήμερα στο δικαστήριο του Όλστερ
για να ακούσουν τις προτεινόμενες ποινές.
Έχει κανείς έννομο λόγο για να μην προχωρήσω στην καταδίκη;
-Όχι, κυρία πρόεδρε. -Όχι.
Προτού προχωρήσω στην καταδίκη, θέλει κανείς να δηλώσει κάτι;
-Θα θέλαμε, κυρία πρόεδρε. -Είναι εδώ το θύμα;
-Θα ήθελε να μιλήσει στο δικαστήριο; -Ναι, κυρία πρόεδρε.
Κύριε Χόγκανκαμπ, μπορείτε να μιλήσετε όταν είστε έτοιμος.
Τάξη!
Πέσε κάτω!
Σήκω, Χόγκανκαμπ! Φύγε!
Κατήγορε.
-Είναι εντάξει ο κύριος Χόγκανκαμπ; -Με την άδεια του δικαστηρίου,
η κατηγορούσα αρχή ζητά διακοπή 20 λεπτών.
Θα σας παραχωρήσω κάτι καλύτερο.
Βλέποντας ότι ο κύριος Χόγκανκαμπ προφανώς δεν νιώθει καλά σήμερα,
θα αναβάλω τη διαδικασία της επιδίκασης ποινών.
Το δικαστήριο θα συνεδριάσει ξανά εδώ στις 27 του μήνα, στις 10:00 π.μ.
Λήξη συνεδρίασης.
Γεια σου, Μαρκ. Η Ρομπέρτα είμαι.
Τι μέρα κι αυτή, σωστά;
Μας έδειξαν στις ειδήσεις. Δεν θα το είδες.
Η ΣΟΥΖΕΤ ΣΕΝΤ ΣΟΥΙΤ ΣΤΗΝ ΤΑΙΝΙΑ
Δεν το πιστεύω ότι η δικαστής όρισε τη νέα επιδίκαση
την ίδια μέρα με την έκθεσή σου.
ΚΑΥΤΑ ΡΑΝΤΕΒΟΥ ΣΤΟ ΞΕΝΟΔΟΧΕΙΟ
Τι μπέρδεμα, έτσι;
Αλλά... Τέλος πάντων, πες μου αν χρειάζεσαι κάτι. Τα λέμε. Γεια.
Με συγχωρείτε, κύριε. Εγώ απλώς καθάριζα.
Για φέρε εδώ τα γαλλικά σου μπαλκόνια, μωρό μου.
Έχω κάτι για να βάλεις στο...
Καταρρέω!
Εντάξει.
Θεέ μου.
Τι όμορφο φεγγάρι.
Είναι.
Σαν εσένα.
Χόγκι.
Δεν έχω υπάρξει πιο ευτυχισμένη.
Μη. Θυμήσου αυτό που σου έλεγα.
-Είμαι καταραμένος. -Όχι.
Όταν με πλησιάζει κάποια που νοιάζομαι...
Έχουμε παρέα.
Μαρκ; Η Νικόλ είμαι.
-Γεια. -Γεια.
Δύσκολη μέρα η χθεσινή, έτσι; Σε είδα στην τηλεόραση.
Τέλος πάντων, ελπίζω να μη σε ενοχλώ.
Ήθελα να ζητήσω συγγνώμη για τη συμπεριφορά του Κερτ.
Ο άντρας σου είναι;
-Όχι. -Ο φίλος σου;
-Ήταν, για δέκα δευτερόλεπτα. -Με κατατρόμαξε.
Ναι, το ξέρω. Έχει θέματα.
Αυτό είναι σίγουρο. Το παθαίνουν συχνά οι μπάτσοι.
-Είναι μπάτσος; -Ναι. Ήταν μπάτσος.
-Μπορώ να μπω ένα λεπτό; -Ναι. Πέρασε.
Επικεφαλής της ομάδας πυροτεχνουργών. Στην αστυνομία του Έντικοτ.
Αλλά τον έπιασαν να οδηγεί μεθυσμένος.
Να πάρω το αδιάβροχο;
Ναι. Ευχαριστώ.
Τέλος πάντων, καθάριζα την ντουλάπα μου.
-Ευχαριστώ. -Ευχαριστώ.
Και σκέφτηκα ότι μπορεί να σου άρεσαν αυτά.
Μερικά τα έχω λιώσει, αλλά άλλα τα έχω βάλει μόνο μια φορά.
Τα παλιά μου παπούτσια με καρφιά.
-Είναι Κριστιάν Λουμπουτέν; -Όχι. Απομίμηση.
Δεν τα βολεύτηκα ποτέ.
Αν δεν τα θες, απλώς πέτα τα.
Όχι. Αστειεύεσαι; Θα τα προσθέσω στη συλλογή.
Ώστε έτσι δείχνουν 200 ζευγάρια παπούτσια.
Διακόσια ογδόντα επτά.
Δεν έχω ιδέα πώς βρέθηκαν εδώ.
Γύρισα από το νοσοκομείο, είδα όλα αυτά, και ρώτησα τον φίλο μου, τον Λάρι
"Έχω κοπέλα;" Και μου είπε "Όχι, είναι όλα δικά σου!"
-Συγγνώμη. -Το 'πιασα.
-Δεν πειράζει. Το 'πιασα. -Συγγνώμη.
Αυτές είναι οι ζωγραφιές σου;
Το καλλιτεχνικό μου ημερολόγιο.
-Σε πειράζει να το δω; -Όχι.
Γιατί τον Β' Παγκόσμιο Πόλεμο;
Δεν ξέρω. Τουλάχιστον, ήμασταν οι καλοί σε εκείνον τον πόλεμο.
-Είναι υπέροχες. -Ευχαριστώ.
Και το γύρισες στη φωτογραφία;
Αναγκαστικά. Δεν μπορώ να ζωγραφίσω πια.
Οι κούκλες μου πρέπει να διηγούνται την ιστορία.
Έψαξα στο Google το Μάργουεν,
και δεν βρήκα καμία πόλη Μάργουεν στο Βέλγιο.
Ναι, εγώ την επινόησα.
Το "Μαρ" είναι από το Μαρκ και το "γουέν" από το Γουέντι.
Η ίδια Γουέντι που σε βρήκε στον δρόμο;
Η Γουέντι έσωσε τον Χόγκι τη μέρα που έπεσε το P-40 του.
Ήταν ο έρωτας της ζωής του.
Όλες οι κούκλες του Μάργουεν είναι γνωστές σου;
Ναι, λίγο-πολύ. Γνώρισα τη Γουέντι και την Καρλάλα στο Άβαλανς.
Η Καρλάλα δουλεύει ακόμα εκεί.
Η Άννα με φροντίζει, έρχεται κάθε μήνα, είναι μια τρελή Ρωσίδα.
Η Τζούλι ήταν στην αποκατάσταση.
Είχε χάσει το πόδι της, σε έκρηξη στο Ιράκ.
Και η Σουζέτ, η Σουζέτ Σεντ Σουίτ, είναι η αγαπημένη μου ηθοποιός.
Παίζει στη σειρά ταινιών Κουκλάρες της Πίσω Πόρτας.
-Δεν την έχω δει. -Είναι πολύ καλή.
Τι κάνουν εκείνοι οι δύο;
Φιλιούνται;
Η Νικόλ θέλει, αλλά ο Χόγκι δεν την αφήνει.
Δεν αφήνει καμία να τον πλησιάσει.
Γιατί;
Δεν θέλει να καταλήξει ξανά μόνος.
Κι αυτή ποια είναι; Ποια είναι η ιστορία της;
Αυτή είναι η Ντέζα Θόρις.
Είναι η Βελγίδα μάγισσα του Μάργουεν.
Έχει ένα μαγικό γάντι.
Μπορεί να στείλει όποιον δεν συμπαθεί
δεκαπέντε εκατομμύρια έτη φωτός στο μέλλον.
Τέλεια.
Και ποια είναι στην πραγματικότητα;
Καμία.
Δεν ξέρω από πού προέκυψε.
Τέλος πάντων, θα ήθελα να έρθεις για τσάι.
-Όπως είχα υποσχεθεί. Ναι. -Καλά.
-Τι λες για την Πέμπτη; -Ναι, είναι μια χαρά.
-Να πούμε στις 4:00 μ.μ. -Τέλεια.
Επίσημη ώρα για τσάι.
Φτιάχνω τέλειο μείγμα με ρόδι και κράνμπερι.
-Εντάξει. -Ξέρεις, πρέπει να σου το πω.
Από την πρώτη στιγμή που σε είδα, ήξερα ότι φοράς γόβες στιλέτο.
Γι' αυτό σου τις φόρεσα.
Στην κούκλα, εννοείς;
Γι' αυτό φόρεσες γόβες στιλέτο στην κούκλα.
Ναι. Σωστά.
Ωραία. Τα λέμε την Πέμπτη.
Κλείσε τα μάτια σου. Σου έχω μία έκπληξη.
Ξέρεις ότι δεν μπορώ να τα κλείσω. Είμαι κούκλα.
-Ορίστε. -Εντάξει. Ποια είναι η μεγάλη έκπληξη;
Τι κάνεις;
Όχι, τρελάθηκες; Είσαι...
Κοίτα, δεν συνέβη τίποτα.
Σε φίλησα και δεν συνέβη τίποτα.
Που να με πάρει.
Όχι!
Νομίζουν ότι είναι τόσο έξυπνοι.
Θα τους δείξω εγώ.
Κανείς δεν αψηφά την Ντέζα Θόρις.
Είμαι η Βελγίδα μάγισσα του Μάργουεν
και ο σμηναγός Χόγκι ανήκει σε εμένα! Σε εμένα και καμία άλλη!
Θα μου φτιάξεις μια χρονομηχανή!
Μια χρονομηχανή; Χριστέ μου!
-Καρλάλα! -Θεέ μου! Μαρκ!
-Με κοψοχόλιασες. -Είναι εδώ ο Λάρι;
Ναι, έξω είναι.
Μαρκ. Τι κάνεις εδώ; Κλείνουμε.
Λάρι, μπορώ να αγοράσω αυτήν τη λάμπα λάβας;
-Λάμπα λάβας; -Ναι, θα τη χρειαστούμε.
Ανέβα, ξεσκόνισέ την και πάρ' την.
Ευχαριστώ.
Έλεος. Η πόλη σου έγινε κανονική Λεωφόρος Μέλροουζ.
Είναι ασφαλές να φιλιούνται από τα μεσάνυχτα
μέχρι την πιο σκοτεινή ώρα πριν χαράξει.
Κατάλαβα. Οπότε, δεν της συμβαίνει τίποτα;
Πιστεύεις ότι έχει να κάνει με τον χρόνο;
Μπορεί να είναι αυτό.
-Ή κάτι άλλο. -Τι;
Αληθινή αγάπη.
Μάλλον ο Χόγκι ερωτεύτηκε.
Μου αρέσει αυτή στο νεκροταφείο. Έχει υπέροχο φωτισμό.
Θα τις παρουσιάσεις στην έκθεσή σου;
Μήπως έχεις μινιατούρες τσαγιέρες,
-φλιτζάνια και τέτοια; -Τσαγιέρες;
-Ναι, τσαγιέρες. -Στο τμήμα με τις κούκλες.
Άκου. Ο ξάδερφός μου πρέπει να τυπώσει το πρόγραμμα της έκθεσής σου.
Θέλει να σε ρωτήσω, μία και καλή, θα πας;
Ναι.
-Τι; -Είπα ναι.
Είσαι σίγουρος; Γιατί θα το γράψει στο πρόγραμμα
-ότι θα είσαι εκεί. -Θα είμαι εκεί.
Θα πας στο δικαστήριο το πρωί; Γιατί η επιδίκαση είναι μεθαύριο.
Έχεις μινιατούρες μπισκότα;
Όχι. Όμως, ξέρεις; Μόλις παραλάβαμε μια νέα φρουτοσαλάτα.
Μια Πορφυρή Καρδιά! Κοίτα λεπτομέρεια.
-Σαν τις πραγματικές. -Μιας και το αναφέραμε...
-Πόσο; -Τριάντα εννιά κι ενενήντα πέντε.
Σαράντα δολάρια για μια Πορφυρή Καρδιά;
Ο Αλ είπε ότι άνηκε σε αληθινό τραυματία βετεράνο.
Όχι ακόμα. Μην κοιτάς.
-Τώρα; -Μην κοιτάς.
-Λίγο ακόμα. -Εντάξει.
Εντάξει.
-Μια τσαγερί. -Μόνο για σένα.
Είναι πανέμορφη. Πάντοτε ήθελα μια τσαγερί.
-Πώς το ήξερες; -Μου το είπε ένα πουλάκι.
Σ' ευχαριστώ!
Να σου σερβίρω ένα φλιτζάνι τσάι με ρόδι και κράνμπερι;
Ναι, παρακαλώ.
Σου έχω άλλη μία έκπληξη.
Κάτι που ήθελα να σου ζητήσω.
Δεν μπόρεσα να βρω δαχτυλίδι, αλλά, μόλις τελειώσει ο πόλεμος,
θα σου πάρω ένα τέλειο. Το υπόσχομαι.
Της έφτιαξε μια τσαγερί κι εκεί της έκανε πρόταση γάμου;
Ναι.
Σωστά.
Αυτό ακριβώς είπε κι η Νικόλ.
-Και της έδωσε ένα παράσημο; -Δεν μπορούσε να βρει δαχτυλίδι.
-Είναι εν καιρώ πολέμου, οπότε... -Ναι, φυσικά.
Η Ρομπέρτα είπε ότι αποφάσισες να πας στην έκθεσή σου.
-Νομίζω ότι είναι πολύ καλή ιδέα. -Ναι;
Να η Πορφυρή Καρδιά του Χόγκι.
Τραυματίστηκε στην Μπούρμα. Υπηρετούσε υπό τον πτέραρχο Στίλγουελ.
Κι εκεί...
αποφάσισαν να παντρευτούν τη νύχτα, ένα λεπτό μετά τα μεσάνυχτα.
Έτσι, όταν έρθει η ώρα να φιλήσει τη νύφη,
θα μπορούν να το κάνουν.
Και γονάτισε κιόλας.
Τι της είπε;
"Δεν έχω γνωρίσει άλλη κούκλα
με τέτοιες υπέροχες τορπίλες στη ζωή μου".
Πολύ γαλίφης αυτός ο Χόγκι.
Και εσύ είσαι η πιο καλόκαρδη...
γενναιόδωρη...
ευγενική και όμορφη γυναίκα...
που είχα ποτέ την τύχη να γνωρίσω.
Θα ήταν τιμή μου.
Θα με παντρευτείς;
Μαρκ.
Σήκω.
Σε παρακαλώ.
Σήκω τώρα.
Λυπάμαι. Νομίζω ότι έχει γίνει μια μεγάλη παρεξήγηση.
Λυπάμαι αν παρερμήνευσες τις προθέσεις μου.
Όμως, εγώ δεν... Λυπάμαι.
Είμαστε φίλοι. Είμαστε πολύ καλοί φίλοι.
Όμως, δεν νιώθουμε το ίδιο.
Αλλά εκτιμώ πολύ τη φιλία μας.
Αλλά δεν βλέπω τη φιλία μας ρομαντικά,
κι αξίζεις κάποια που να τη βλέπει έτσι.
Λυπάμαι αν...
σε πλήγωσα, δεν είχα τέτοια πρόθεση.
Έχω κάτι για εσένα.
Μαρκ, θα με κοιτάξεις;
Ή, έστω, θα μου μιλήσεις;
Καλά, επιστρέφω.
Μαρκ, σου πήρα αυτό.
Δεν ήξερα τι χρειαζόσουν, αλλά ο τύπος στο κατάστημα χόμπι είπε...
Ανάθεμά σε, Ντέζα!
Ναι. Είσαι το κάτι άλλο, έτσι δεν είναι;
Ναι;
Τώρα είμαι εγώ. Σωστά; Γιατί ξαφνικά ακολουθείς εμένα;
Ναι, είναι έτοιμο.
Είναι ακριβώς ό,τι ζήτησες!
Ένα χρονόμετρο αντίστροφης μέτρησης. Πενήντα πέντε δευτερόλεπτα,
και πας χωρίς επιστροφή στο μέλλον.
Και βέβαια πετάει.
Μαρκ;
Ξέρω ότι με ακούς.
Σου πήρα αυτό.
Για να γιορτάσουμε την έκθεσή σου.
Εντάξει. Ελπίζω να σου αρέσει.
Όχι!
Χόγκι;
Πού πήγες;
Πότε θα ξεφορτωθείς τη Βελγίδα μάγισσα;
-Τι κάνεις εδώ; Τι θες; -Θέλω να γίνεις θαρραλέος.
Θέλω να πάψεις να φέρεσαι σαν ένα μικρό, μυξιάρικο...
Αυτό ήταν πιστόλι Λούγκερ!
Όχι!
-Όχι! Τι συνέβη; -Την πυροβόλησε ένας Ναζί μπάσταρδος.
Δείτε. Το παράσημο σταμάτησε τη σφαίρα και δεν την πέτυχε στην καρδιά.
Αλλά χάνει πολύ αίμα, πρέπει να τη μεταφέρουμε.
Γιατί;
Τι διάολο είσαι; Αδερφή;
Είσαι και αδερφή και κουφός;
Κάτι σε ρώτησα, μαλάκα.
Φοράς γυναικεία ρούχα;
Μόνο παπούτσια.
Όσο πιο ψηλοτάκουνα, τόσο το καλύτερο.
Σιχαμερή αδερφή!
Εσύ είσαι.
Εσύ είσαι ο ανεπαρκής, ο άχρηστος.
Παράλυτος από τον φόβο.
Βλέπεις;
ΔΙΚΑΣΤΗΡΙΟ ΠΑΡΑΣΚΕΥΗ;
Δεν υπάρχει δικαιοσύνη για εσένα.
Δεν θα μπορέσεις ποτέ να πας στο δικαστήριο,
γιατί εσύ είσαι ο ένοχος.
Για ό,τι συνέβη σ' εκείνο το μπαρ, εσύ φταις.
Γι' αυτό ζεις χωρίς αγάπη, αγάπη μου.
Είμαι η μοναδική σου ελπίδα.
Η μόνη που μπορεί να αποδιώξει τον πόνο.
Η μόνη που μπορεί να σε απελευθερώσει
από την ντροπή.
Εγώ φταίω.
Εγώ φταίω για όλα.
Έχω κουραστεί πολύ.
Έχω κουραστεί να είμαι ολομόναχος.
Και ρεζίλης.
Πάρε τα ψηλοτάκουνά της.
Φύλαξέ τα, Χόγκι.
Είμαστε εδώ για εσένα, Χόγκι.
Πάντα θα είμαστε. Στο πλευρό σου.
Πονάει, Τζουλς.
Είναι πολύ οδυνηρό.
Το ξέρω.
Μα πρέπει να αγαπήσεις τον πόνο, Χόγκι.
Όπως είπε κάποιος σοφός "Ο πόνος μας είναι το καύσιμο του πυραύλου μας".
Μας υπενθυμίζει τη δύναμή μας.
Η καρδιά της είναι αδύναμη. Μόνο ο χρόνος θα δείξει.
Έκανα ό,τι μπορούσα για αυτήν.
Το μόνο που απομένει να κάνουμε, είναι να προσευχηθούμε.
Δεν ξέρω πώς ακριβώς να το κάνω.
Αλλά αν βρίσκεσαι εκεί πάνω και με ακούς...
Δεν σοβαρολογείς!
Αυτή είναι η απάντηση στις προσευχές μου;
Επιτέλους, συναντιόμαστε, χερ σμηναγέ.
Βλέπω ότι ψευτομιλάς αγγλικά, Φριτς.
Χέρια... ψηλά!
Ωραία. Τώρα σήκω.
-Αργά. -Πώς με βρήκες, Φριτς;
Γύρνα.
Πέτα το όπλο.
Έλα στον διάδρομο.
Είσαι ένα αδύναμο και αξιοθρήνητο ανθρωπάκι.
Και αφού σε σκοτώσω,
θα σκοτώσω όλες τις βρομιάρες γυναίκες
στην ηλίθια μικρή σου πόλη!
Δεν το καταλαβαίνεις, έτσι δεν είναι;
Οι γυναίκες είναι η σωτηρία του κόσμου!
Έλα τώρα!
Άσχημα τα πράγματα.
Αρχίδια!
Τι είναι αυτό το μαραφέτι;
-Μια χρονομηχανή. -Μια χρονομηχανή;
Θα μας πάει στο μέλλον.
-Στο μέλλον; -Ναι, αγάπη μου.
Δεκαπέντε εκατομμύρια έτη φωτός στο μέλλον, για να απελευθερωθούμε.
Βλέπεις;
Επέστρεψαν.
Δεν πεθαίνουν ποτέ.
Ο Χόγκι είναι στην ιπτάμενη μηχανή!
Σκοτώστε τον!
Δεν πεθαίνουν με τίποτα, αγάπη μου.
Δεν θα πάψουν ποτέ να σε βασανίζουν.
Περίμενε!
Οι γόβες στιλέτο είναι της Νικόλ. Χρειάζομαι και τις δύο.
Με τίποτα, Ντέζα.
Δεν θα αφήσω ένα τακούνι της Νικόλ σε έναν Ναζί!
Πίσω!
Φάε καυτό μολύβι!
ΜΕΛΛΟΝ
Δώσ' μου το χέρι σου.
Δώσε μου το παπούτσι!
Δεν μπορείς να το χαμηλώσεις;
-Κατάσκοπε! -Σωστά.
Εσύ φταις. Εσύ κρατάς τους Ναζί ζωντανούς.
-Σωστά. -Και κρατάς τον Μαρκ άρρωστο!
-Σωστά! -Εσύ είσαι το πρόβλημα!
Εσύ είσαι ο εθισμός του!
Δεν θα σε αφήσω να τον σκοτώσεις!
Εις το όνομα του Μάργουεν,
σε εξαλείφω!
Νικόλ.
Τους σκοτώσαμε όλους. Και αυτήν τη φορά, δεν θα ξαναζωντανέψουν.
Ναι.
Νικόλ;
Ξύπνα.
Ξύπνα, γλυκιά μου.
Σε παρακαλώ.
Ήρθες να με σώσεις.
Φυσικά. Δεν θα σε άφηνα ποτέ να φύγεις.
Αληθινή μου αγάπη.
Και η Ντέζα Θόρις;
Έφυγε.
Έφυγε για τα καλά.
Βγήκε για πάντα από τη ζωή μου.
Δεν θα γυρίσει ποτέ.
Αντίο.
ΑΝΑΠΑΥΣΟΥ ΕΝ ΕΙΡΗΝΗ
ΦΩΤΟΓΡΑΦΕΙΟ ΤΟΥ ΦΡΑΝΚ
Δεν μπορώ ούτε να γράψω.
Γεια σου, Μαρκ. Καλημέρα.
Ο κύριος Τζόνσον είπε να σε πάρω
για να σου θυμίσω ότι σήμερα έχεις το δικαστήριο.
Θυμήσου να φορέσεις το σακάκι σου και ανοιχτόχρωμο πουκάμισο.
ΝΙΚΟΛ
Κύριε Χόγκανκαμπ, μιλήστε στο δικαστήριο όταν είστε έτοιμος.
"Ήμουν απίστευτα καλός καλλιτέχνης. Εικονογράφος.
Λάτρευα να ζωγραφίζω, και τώρα μετά βίας γράφω το όνομά μου.
Μου πήραν μακριά για πάντα τη ζωή που κάποτε είχα.
Δεν φορούσα τακούνια τη νύχτα που μου επιτέθηκαν, κυρία πρόεδρε.
Μα ανέφερα ότι ίσως να τα δοκιμάζω περιστασιακά.
Κι επειδή έκανα αυτό το σχόλιο, με χτύπησαν σοβαρά.
Μου επιτέθηκαν πισώπλατα...
και κλώτσησαν όλες μου τις μνήμες από το κεφάλι μου".
Παραδέχομαι ότι είχα πιει και ότι ήμουν μεθυσμένος...
και δεν απάντησα με έξυπνο τρόπο.
Μα τώρα ξέρω... Ξέρω τι έπρεπε να είχα κάνει.
Έπρεπε να κρατήσω το στόμα μου κλειστό και να φύγω, αλλά δεν το έκανα.
Και με χτύπησαν.
Με χτύπησαν σχεδόν μέχρι θανάτου.
Με χτύπησαν χωρίς λόγο.
Και ήθελα να το ξέρετε αυτό, κυρία πρόεδρε, γιατί...
όποια ποινή κι αν αποφασίσετε να επιβάλετε...
σε αυτούς...
τους αποκαλούμενους ανθρώπους...
Θέλω να ξέρουν ότι δεν μπορούν να με βλάψουν πια.
Δεν μπορούν να με βλάψουν πια.
Γιατί έφυγαν.
Έφυγαν για τα καλά.
Αλλά εγώ είμαι ακόμα εδώ.
Και έχω τους φίλους μου.
Και έχω την πόλη μου.
Και έχω τις φωτογραφίες μου.
Και θα είμαι καλά.
ΜΑΡΓΟΥΕΝ ΕΚΘΕΣΗ ΤΟΥ ΜΑΡΚ ΧΟΓΚΑΝΚΑΜΠ
Η ΕΚΔΙΚΗΣΗ ΤΟΥ ΧΟΓΚΙ
Πώς νιώθουν;
Υπέροχα.
Το ξέρω ότι το λέω συνεχώς,
αλλά, που να πάρει, Μαρκ, τα κατάφερες.
Και είσαι ακόμα ζωντανός.
Είχαν γόβες στιλέτο στον Β' Παγκόσμιο Πόλεμο;
Όχι.
Συμβαίνουν πολλά περίεργα στο Μάργουενκολ.
Με συγχωρείς. Μάργουεν τι;
Κολ. Μάργουενκολ.
Σίγουρα θα υπάρχει μία ιστορία.
Θες να την ακούσεις;
Εντάξει. Λοιπόν...
Αφότου η Ντέζα Θόρις εξακοντίστηκε 15 εκατομμύρια έτη φωτός στο μέλλον
και εξοντώθηκαν οι Ναζί,
επικράτησε ειρήνη και ευτυχία.
Και προς τιμήν αυτού του επικού γεγονότος,
ο Χόγκι αποφάσισε να αλλάξει το όνομα της πόλης.
ΚΑΛΩΣ ΗΡΘΑΤΕ ΣΤΟ ΜΑΡΓΟΥΕΝΚΟΛ
Τώρα κατάλαβα. Το "κολ" είναι από το Νικόλ.
Νικόλ χωρίς "e".
ΣΕ ΕΥΧΑΡΙΣΤΩ
Μάλλον...
στη ζωή, στην αληθινή ζωή, κάποιοι είναι γραφτό να είμαστε μόνοι.
Ίσως να μη βρούμε ποτέ την αγάπη ή να γνωρίσουμε την ουσία του άλλου.
Όμως, άλλοι...
Άλλοι είναι πιο τυχεροί.
Όπως ο Χόγκι και η Νικόλ του.
Βρήκαν την αληθινή αγάπη.
Στο Μάργουενκολ.
Μάργουενκολ.
Πολύ εύηχο.
Ρομπέρτα.
Θες να πάμε να φάμε σούσι;
Δεν έχουμε ξαναδοκιμάσει. Ίσως να μη μας αρέσει.
Ίσως να μας αρέσει.
Έχεις δίκιο.
Ας το δοκιμάσουμε.
Ο ΜΑΡΚ ΧΟΓΚΑΝΚΑΜΠ ΖΕΙ ΗΣΥΧΑ
ΒΟΡΕΙΑ ΤΗΣ ΝΕΑΣ ΥΟΡΚΗΣ, ΟΠΟΥ ΣΥΝΕΧΙΖΕΙ
ΤΗΝ ΤΕΧΝΗ ΚΑΙ ΤΗ ΦΩΤΟΓΡΑΦΙΑ.
Η ΔΟΥΛΕΙΑ ΤΟΥ ΠΑΡΟΥΣΙΑΖΕΤΑΙ
ΣΕ ΑΙΘΟΥΣΕΣ ΤΕΧΝΗΣ ΣΤΗ ΧΩΡΑ.
Ο ΜΑΡΚ ΔΕΝ ΗΠΙΕ ΞΑΝΑ ΑΛΚΟΟΛ
ΑΠΟ ΤΟ ΒΡΑΔΥ ΤΗΣ ΕΠΙΘΕΣΗΣ.
...Ο ΠΛΗΘΥΣΜΟΣ ΤΟΥ ΜΑΡΓΟΥΕΝΚΟΛ
ΕΙΝΑΙ ΠΙΑ ΠΑΝΩ ΑΠΟ 200 ΑΤΟΜΑ.
Υποτιτλισμός: Γκέλη Τόγια